CELEX: 62013CN0028
Language: da
Date: 2013-01-18 00:00:00
Title: Sag C-28/13 P: Appel iværksat den 18. januar 2013 af Gabi Thesing og Bloomberg Finance LP til prøvelse af dom afsagt af Retten (Syvende Afdeling) den 29. november 2012 i sag T-590/10, Gabi Thesing og Bloomberg Finance LP mod Den Europæiske Centralbank

6.4.2013   
            
            
               DA
            
            
               Den Europæiske Unions Tidende
            
            
               C 101/9
            
         Appel iværksat den 18. januar 2013 af Gabi Thesing og Bloomberg Finance LP til prøvelse af dom afsagt af Retten (Syvende Afdeling) den 29. november 2012 i sag T-590/10, Gabi Thesing og Bloomberg Finance LP mod Den Europæiske Centralbank
   (Sag C-28/13 P)
   2013/C 101/21
   Processprog: engelsk
   
      Parter
   
   
      Appellanter: Gabi Thesing og Bloomberg Finance LP (ved solicitors M. Stephens og R. Lands)
   
      Den anden part i appelsagen: Den Europæiske Centralbank
   
      Appellanterne har nedlagt følgende påstande
   
   
               —
            
            
               Afgørelse truffet af Retten den 29. november 2012 i sag T-590/10 ophæves. Domstolen bør ophæve afgørelsen, idet Retten begik en retlig fejl, da den traf denne afgørelse.
            
         
               —
            
            
               Den Europæiske Centralbanks (»ECB«) afgørelse, meddelt i skrivelser af 17. september 2010 og 21. oktober 2010, om afslag på appellanternes begæring om aktindsigt i henhold til ECB’s afgørelse af 4. marts 2004 (ECB/2004/3) om aktindsigt i ECB’s dokumenter (1), annulleres. Domstolen bør annullere afgørelsen, eftersom
               
                           i)
                        
                        
                           ECB foretog et åbenbart urigtigt skøn og/eller gjorde sig skyldig i magtfordrejning, da den traf denne afgørelse, og idet
                        
                     
                           ii)
                        
                        
                           den eneste lovlige afgørelse, som ECB kunne træffe, var at imødekomme begæringen om aktindsigt i dokumenterne.
                        
                     
         
               —
            
            
               Rettens afgørelse ophæves, for så vidt som den pålagde appellanterne at betale ECB's omkostninger. Domstolen bør ophæve afgørelsen, idet Retten begik en retlig fejl, da den traf denne afgørelse.
            
         
               —
            
            
               Subsidiært hjemvises sagen til Retten med henblik på påkendelse i overensstemmelse med Domstolens afgørelse af de retsspørgsmål, der er rejst under denne appel.
            
         
      Anbringender og væsentligste argumenter
   
   Appellanterne gør gældende, at Retten har begået en retlig fejl
   
               —
            
            
               ved at fejlfortolke artikel 4, stk. 1, litra a), i Den Europæiske Centralbanks afgørelse af 4. marts 2004 (ECB/2004/3), der indeholder en undtagelse til den almindelige ret til aktindsigt, som fastsat i denne afgørelses artikel 2
            
         
               —
            
            
               ved at fastslå, at ECB med rette kunne konkludere, at udbredelsen af de af appellanterne begærede dokumenter ville have undermineret EU’s og Grækenlands økonomiske politik
            
         
               —
            
            
               ved at fejlfortolke artikel 10 i den europæiske menneskerettighedskonvention
            
         
               —
            
            
               ved at se bort fra appellanternes påstande vedrørende artikel 4, stk. 2, og artikel 4, stk. 3, i ECB’s afgørelse, og
            
         
               —
            
            
               appellanterne gør endvidere gældende, at Retten begik en fejl i forbindelse med afgørelsen om sagsomkostningerne.
            
         
      (1)  EUT L 80, s. 42.